6 Ka sekai, a re re monna mongwe o jadile malomo a mantle mo tshingwaneng ya gagwe. Letsatsi lengwe morwadie yo monnye o kgetla lengwe la malomo ao a bo a mo naya lone e le mpho. A tota lelomo leo ga se la monna yono? A ka mo naya jang sengwe se e setseng e le sa gagwe? Rre yo o lorato a ka se ka a akanya ka dipotso tseno. Go na le moo, o tla itumelela mpho eo ka gonne e mmontsha gore morwadie o a mo rata. O tla itumelela lelomo leo go feta malomo a mangwe otlhe a a mo tshingwaneng ya gagwe. Ka tsela e e tshwanang, Jehofa o a itumela fa re ineela mo go ene ka go rata.—Ekes. 34:14. Lebaka legolo ke gore go nna gone kwa dipokanong tsa Bokeresete le go nna le seabe mo go tsone ke tsela e e botlhokwa ya go obamela Jehofa Modimo. (Bahebera 13:15) Moaposetoloi Paulo o ne a umaka lebaka le lengwe gape fa a ne a kwala jaana: “A re akanyetsaneng gore re tlhotlheletsaneng mo loratong le mo ditirong tse di molemo, re sa lese go phuthega mmogo ga rona, . . . mme re kgothatsana, mme re dira jalo le go feta e re ka lo bona letsatsi le atamela.” (Bahebera 10:24, 25) Fano, Paulo o ne a bontsha maikutlo a a tshwanang le a mopesalema Dafide a neng a a bontsha fa a ne a opela a re: “Ke ne ka ipela fa ba ne ba nthaya ba re: ‘A re yeng kwa ntlong ya ga Jehofa.’”—Pesalema 122:1.